
p.ȘEFUL STRUCTURII DE SECURITATE 

Cap.I
              Sebastian PĂRĂSCUȚĂ
Vă adresăm rugămintea de a posta în data de 28.09.2026 pe portalul posturi@gov.ro anunțul de mai jos, referitor la organizarea de către Batalionului 335 Artilerie „Alexandru cel Bun” a concursului de încadrare a unui post vacant de execuţie personal civil contractual: Muncitor calificat IV (instalator)– microstructura Formațiune de Cazarmare / Batalionului 335 Artilerie „Alexandru cel Bun” – 1 post.

                 Termen limită de depunere a dosarelor de concurs: 12.10.2026 ora 15.00.
                                                              Cu respect,

                                                        Relu-Cătălin RUSU
                                          0231585964 int. 110

ANUNŢ

privind organizarea concursului de încadrare a postului vacant de execuție,

 muncitor calificat IV (instalator) la Formațiune de Cazarmare anexă la Batalionul 335 Artilerie „Alexandru cel Bun”
Batalionului 335 Artilerie „Alexandru cel Bun” cu sediul în Botoșani, strada Petru Rareș, nr. 2, organizează, potrivit Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, aprobat prin Hotărârea Guvernului nr. 1336/2022, concurs pentru ocuparea unui post vacant, după cum urmează:

-Denumirea postului și gradul profesional: Muncitor calificat IV(instalator);

-Numărul de posturi scoase la concurs: 1 (unu) post vacant;

-Nivelul postului: funcție de execuție;

-Structura: Formațiune de Cazarmare anexă la Batalionul 335 Artilerie „Alexandru cel Bun”;
-Durata timpului de lucru: 8 ore/zi, între orele 800-1600, 40 de ore/săptămână.

-Perioada: nedeterminată

-Documentele* solicitate candidaţilor pentru întocmirea dosarului de concurs sunt prevăzute la art. 35 alin. (1) din Regulamentul-cadru privind organizarea şi dezvoltarea carierei personalului contractual din sectorul bugetar plătit din fonduri publice.

Pentru înscrierea la concurs candidaţii vor prezenta un dosar care va conţine următoarele documente:
a) formular de înscriere la concurs (se completează la locul de depunere al dosarului);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european”.

NOTĂ: Documentele la care se solicită copie, se prezintă și ORIGINALUL la predarea dosarului.

- Dosarele de concurs se depun la sediul Batalionul 335 Artilerie „Alexandru cel Bun” (între orele 08.00 – 15.00), strada Petru Rareș, nr. 2, Botoșani, până cel târziu în data de până cel târziu în data de 12.10.2026, ora 15:00, persoană de contact Cap. II Lineschi Andrei-Sergiu, secretarul comisiei de concurs, telefon/fax 0231585964 int. 110.

- Condițiile generale pentru ocuparea postului sunt prevăzute la art. 15 din Regulamentul-cadru privind organizarea şi dezvoltarea carierei personalului contractual din sectorul bugetar plătit din fonduri publice.


„Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003-Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

1. Deţinerea cetăţeniei române, a cetățeniei altor state membre ale Uniunii Europene sau a statelor aparţinând Spaţiului Economic European şi a domiciliului în România;

2. Cunoaşterea limbii române, scris şi vorbit;

3. Vârsta minimă reglementată de prevederile legale – minimum 18 ani;

4. Deţinerea capacităţii depline de exerciţiu;

5. Deţinerea unei stări de sănătate corespunzătoare postului, atestată pe baza adeverinţei medicale eliberate de medicul de familie sau de unităţile sanitare abilitate;

6. Persoana care doreşte să candideze trebuie să nu fi fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea postului, cu excepţia situaţiei în care a intervenit reabilitarea.

- Condiţiile specifice necesare pentru ocuparea postului de muncitor calificat IV (electrician):
1. Studii medii sau generale;

2. Nivelul de acces la informații clasificate este secret de serviciu, fiind necesar acordul scris al persoanei care dorește să candideze privind verificarea în vederea obținerii autorizației de acces la informații clasificate sau a certificatului de securitate, în situația în care va fi ”admis(ă)”

3. Vechime în muncă –3 ani;

4. Certificat de calificare profesională / diplomă de absolvit în una din meseriile: instalator instalații tehnico-sanitare, instalator instalații încălzire centrală, instalator instalații pentru construcții;

Notă: Certificatele de calificare trebuie să fie eliberate de furnizori de formare autorizați/acreditați de Ministerul Muncii și Ministerul Educației, conform Ordonanței Guvernului nr.  129 din 31.08.2000 privind formarea profesională.

5. Conduită morală, comunicare, sociabilitate, flexibilitate în gândire, spirit de observație, adaptare rapidă la schimbări de orice natură, rezistență la efort psihic, spirit de echipă, capacitate de autoperfecționare;

6. Apt Clinic conform instrucțiunilor specifice Ministerului Apărării Naționale;

7. Programul de muncă este de 8 ore, între 08.00-16.00. Acesta se poate prelungi conform prevederilor legilor și regulamentelor în viitorare, cu recuperarea numărului  de ore peste programul normal de lucru.

- Principalele cerințe ale postului:
a) Să cunoască, să monteze, să pună în funcțiune, să remedieze toate tipurile de instalații și utilaje folosite pentru alimentarea cu apă caldă și rece, canalizare, stingeri incendii;

b) Respectă normele S.S.M. și A.Î.I.;

c) Execută zilnic, săptămânal sau lunar sarcinile de întreținere preventivă a instalațiilor, răspunde de modul cum sunt utilizate materialele;
d) Să cunoască schema de distribuție a instalațiilor de încălzire, tehnico-sanitare și să răspundă de buna lor funcționare;
e) Răspunde de calitatea lucrărilor efectuate;

f) Montează, întreține și repară instalații sanitare, instalații de apă, instalații de încălzire centrală, desfundă și curăță instalația de canalizare precum și căminele de colectare a apei canalizate,

g) Răspunde de funcționarea în condiții tehnice și de securitate a instalațiilor sanitare, termice;

h) Răspunde de sculele, utilajele, aparatele, dispozitivele, uneltele, etc., pe care le are în primire;

i) Execută serviciul de instalator de serviciu;

- Tematica pentru organizarea concursului de încadrare a postului vacant de Muncitor calificat IV (instalator):
1. Drepturile și obligațiile salariatului;

2. Drepturile și obligațiile angajatorului;

3. Obligațiile lucrătorilor privind securitatea și sănătatea în muncă;

4. Obligațiile generale privind apărarea împotriva incendiilor;
5. Protecția informațiilor clasificate;
6. Instalații interioare de apă rece și apă caldă de consum;
7. Instalații interioare și exterioare de canalizare;

8. Instalații de încălzire centrală.

 - Bibliografia pentru organizarea concursului de încadrare a postului muncitor calificat IV (instalator):

	Nr. Crt.
	Actul normativ
	Publicat în Monitorul Oficial al României

	1
	Legea nr. 53 – Codul muncii, republicată, cu modificările și completările ulterioare, titlul I, cap.II, art. 39-40
	M.O. nr.345 din 18.05.2011

	2
	Legea nr. 319/2006 privind securitatea și sănătatea în muncă, , cu modificările și completările ulterioare, art. 22-23
	M.O. nr.646 din 26.07.2006

	3
	Legea nr. 307/2006 privind apărarea împotriva incendiilor, republicată, , cu modificările și completările ulterioare, art. 6-7 și art.22
	M.O. nr.297 din 17.04.2019

	4
	Legea nr. 182/2002 privind protecția informațiilor clasificate, cu modificările și completările ulterioare, art.15, art.36 și art.39
	M.O. nr.248 din 12.05.2019

	5
	Normativul I 9 / 2022 Normativ privind proiectarea, execuția și exploatarea instalațiilor sanitare aferente clădirilor, cu modificările și completările ulterioare.
	M.O. nr. 1168 și 1168  bis din 06.12.2022

	6
	Normativul I 13 / 2015 Normativ privind proiectarea, execuția și exploatarea instalațiilor de încălzire centrală, cu modificările și completările ulterioare.
	M.O. nr. 830 și 830 bis din 06.11.2015


· CALENDARUL DESFĂȘURĂRII PROBELOR DE CONCURS/EXAMEN

Rezultatul selecției dosarelor de concurs se afișează la sediul Batalionului 335 Artilerie „Alexandru cel Bun” (între orele 08.00 – 15.00), strada Petru Rareș, nr. 2, Botoșani, în data de 14 octombrie 2026, până la ora 16.00;
Eventualele contestații privind rezultatul selecției dosarelor de concurs se depun la sediul Batalionului 335 Artilerie „Alexandru cel Bun”, în data de 15 octombrie 2026, până la ora 13.00; persoana de contact – secretar: Cap. II Lineschi Andrei-Sergiu, telefon/fax 0231585964. 

Rezultatul soluționării contestațiilor cu privire la selecția dosarelor de concurs se afișează la sediul Batalionului 335 Artilerie „Alexandru cel Bun”, în data de 16 octombrie 2026, până la ora 14.00.

Tipul probelor de concurs, locul, data și ora desfășurării acestora:

1. Proba scrisă: se desfășoară la sediul Batalionului 335 Artilerie „Alexandru cel Bun” strada Petru Rareș, nr. 2, localitatea Botoșani, în data de 19 octombrie 2026, începând cu ora 10:00;

Rezultatul probei scrise se afișează la sediul Batalionului 335 Artilerie „Alexandru cel Bun”, în data de 19 octombrie 2026, până la orele 19.00.

   Eventualele contestații privind rezultatul probei scrise se depun la sediul Batalionului 335 Artilerie „Alexandru cel Bun”, în data 20 octombrie 2026, până la ora 15.00; persoana de contact – secretar: Cap. II Lineschi Andrei-Sergiu, telefon/fax 0231585964. 

   Rezultatul soluționării contestațiilor cu privire la rezultatul probei scrise se afișează la sediul Batalionului 335 Artilerie „Alexandru cel Bun”, în data de 21 octombrie 2026, până la ora 21.00.
2. Interviu: se desfășoară la sediul Batalionului 335 Artilerie „Alexandru cel Bun” strada Petru Rareș, nr. 2, localitatea Botoșani, în data de 22 octombrie 2026, începând cu ora 10.00;


Rezultatul interviului se afișează la sediul Batalionului 335 Artilerie „Alexandru cel Bun”, în data de 22 octombrie 2026, până la ora 19.00. 

Eventualele contestații privind rezultatul interviului se depun la sediul Batalionului 335 Artilerie „Alexandru cel Bun”, în data de 23 octombrie 2026, până la ora 15.00; persoana de contact – secretar: Cap. II Lineschi Andrei-Sergiu, telefon/fax 0231585964. 

Rezultatul soluționării contestațiilor cu privire rezultatul interviului se afișează la sediul Batalionului 335 Artilerie „Alexandru cel Bun”, în data de 26 octombrie 2026, până la ora 13.00.
Comunicarea rezultatelor finale ale concursului se afișează la sediul Batalionului 335 Artilerie „Alexandru cel Bun”, în data de 26 octombrie 2026, până la ora 19.00.

NOTE:

1. Eventualele contestații se pot depune după selecția dosarelor de concurs și după fiecare probă în parte. Rezultatul final al concursului nu se contestă. 

2. Prevederile actelor normative cuprinse în bibliografie se studiază cu modificările și completările ulterioare, după caz.

Secretarul comisiei de concurs,

                                                                                                          Cap. II Lineschi Andrei-Sergiu                                                       

Telefon 0231585964, int. 110

